Catalògna (comunità autònoma)

La Catalògna (Catalunya an catalan; Cataluña an ëspagneul; Catalonha an ossitan) a l'é un-a dle 17 Comunità autònome ch'a formo ël Regn dë Spagna.
A l'é la division aministrativa pì importanta ant l'àmbit dij Pais Catalan.

A l'ha na surfassa 'd 33.114 km2 e a conta anviron 7 milion e mes abitant.

La capital a l'é Barslon-a.

 Geografìa 
La Catalògna as treuva al nòrd-est dë Spagna e a confin-a a nòrd con la Fransa (dipartiment dël Rossijon) e con Andorra, a òvest con l'Aragon-a e a sud con la Comunità Valensian-a. A l'é bagnà a est dal Mar Mediterani.

A apartniss a la Catalògna 'dcò la cita comun-a dë Llívia, ch'a resta fòra dai confin dë Spagna e a l'é totalment sircondà dal teritòri fransèis.


 Lenga 
Le lenghe ufissiaj a son ël catalan e lë spagneul.
Ant la cita val d'Aran as parla na varietà dla lenga ossitan-a ciamà Aranèis, ch'a l'é ufissial an dita val.

 Organisassion polìtica 
La Generalitat de Catalunya a l'é 'l nòm ofissial an catalan dël goern autònom dla Catalògna.

Cost organism a l'é formà dal Parlament, dal Goern, da la Presidensa dla Generalitat e d'àutri element pì cit dont a parla 'dcò lë Statut dla Catalògna e àutre lèj.

 Anliure esterne 
 Sit istitussional